open-index/open-wikipedia-markdown huggingface dataset:
10 Januari

**10 [[Januari]]** ima ari pa-10 i kalender Gregorian dohot 361 ari (sanga 362 ari i taon kabisat) maraek abis taon.
1058

I abad na pasabolas on ima natarjadi saonok ni taon 1001 sampe tu taon 1100 M, dungi i salolot ni abad 11 on ima kajadian gareja katolik mangijinkon pangiriman tantara anso dohot porang salib so bisa mangayak alak Islam sian tano na suci manurut kayakinan nalai par katolik.
15 April

**15 [[April]]** ima ari pa-105 (ari pa-106 i taon kabisat) i kalender Gregorian.

## Pautan ruar

14 April - 15 April - 16 April
1809

Taon **1809** (**[[Angko romawi|MDCCCIX]]**) ima taon biaso na imuloi ari Akad (pranala nangkan patidaon kalender sude) i kalender Gregorian, dot ima taon biaso na imuloi ari Jumahat i kalender Julian, dohot salisi 12 ari.
1861

## Kajadian
* I Rusia praktik "penghambaan" (i saro Inggeris: *serfdom*), iapuskon.

## Hasorangan

## Maninggal

## Ligin muse
* Abad pa 19
1865

## Kajadian
* Porang Sudaro Amerika mantak.
* Asahan, Langkat dot Serdang i Sumatera Utara, ipatalu Bolanda.

## Hasorangan

## Maningggal
* Presiden Abraham Lincoln, ibunu i tanggal 14 April ibaen sada fanatik margorar William Booth.

## Ligin muse
* Abad pa 19
1918

**1918 (MCMXVIII)** ima taon biaso na imuloi i ari Salasa i kalender Gregorian (huruf dominikal F), taon pa-1918 i Masehi (CE) dot Anno Domini (AD), taon pa-918 i Milenium pa-2, taon pa-18 i Abad pa-20, dot taon pa- 9 i dekade 1910-an. Roaonma molo ari i kalender Julian tu taon 1918 marsalisi 13 ari, na ipake tingon taon 1582 sampe iuba i ujung taon 1929 dohot kalender Gregorian.
1959

**1959** (**MCMLIX**) ima taon biaso na dimuloi i ari Kamis i kalender Gregorian (huruf dominikal D), taon pa-1959 i Masehi (CE) dot Anno Domini (AD), taon pa-959 i Milenium pa-2, taon pa-59 i Abad pa-20, dot taon pa-10 dot parabisan i dekade 1950-an.

## Ari tempo nasional i Indonesia
Ari-ari tempo nasional Indonesia i taon 1959:
1966

**1966** (**MCMLXVI**) ima taon biaso na dimolai i ari Sabtu i kalender Gregorian (huruf dominikal B), tao pa-1966 i Masehi (CE) dot Anno Domini (AD), taon pa-966 i Milenium pa-2, taon pa-66 i Abad pa-20, dot taonn pa- 7 i dekade 1960-an.
1972

1972 (MCMLXXII) ima taon kabisat na dimuloi i ari Sabtu i kalender Gregorian (huruf dominikal BA), taon pa-1972 i Masehi (CE) dot Anno Domini (AD), taon pa-972 i Milenium pa-2, taon pa-72 i Abad pa-20, dot taon pa- 3 i dekade 1970-an.
1997

**1997 (MCMXCVII)** ima taon biaso na imuloi i ari Rabu i kalender Gregorian (huruf dominikal E), taon pa-1997 i Masehi (CE) dot Anno Domini (AD), taon pa-997 i Milenium pa-2, taon pa-97 i Abad pa-20, dot taon pa- 8 i dekade 1990-an.
19 Januari

**19 [[Januari]]** ima ari pa-19 i kalender Gregorian dohot 361 ari (sanga 362 ari i taon kabisat) maraek abis taon.
1 Juni

*1 Juni*' ima ari pa-152 (ari pa-153 i taon kabisat) i kalender Gregorian.

1 Juni molo di Indonesia i paringoti alak ari kasaktian Pancasila arana i taon 1945 irumuskon Pancasila manjadi hal na paling utamo di pandirian negaraon
2000

**2000 (MM)** ima abad i taon kabisat na imuloi i ari Sabtu i kalender Gregorian (huruf dominikal BA), taon pa-2000 i Masehi (CE) dot Anno Domini (AD), taon pa-1000 dor naparabisan i Milenium pa-2, taon pa-100 dot mardalan i Abad pa-21, dot taon parjolo i dekade 2000-an.
2 Januari

**2 [[Januari]]** ima ari pa-2 i Kalender Gregorian dohot 363 ari (sanga 364 i taon kabisat) maraek abis taon.
3 Desember

**3 Desember** ima ari pa-337 (sanga pa-338 i taon kabisat) i kalender Gregorian dohot 28 ari maraek ujung taon.
4 Maret

**4 [[Maret]]** ima ari pa-63 (ari pa-64 i taon kabisat) i kalender Gregorian.

## Kajadian
* 1152 - Frederick Barbarossa I tarpili manjadi Raja Jerman.
* 1351 - Ramathibodi manjadi Raja Siam.
* 1519 - Hernán Cortés tolap i Meksiko giot manjalai paradaban Aztec dot hagabean.
* 1621 - Pamarentah kota Batavia ibontuk i Jayakarta.
* 1665 - Raja Inggeris Charles II mangibarkon porang taradop Bolanda menandai imulaloina Porang Anglo-Bolanda Padua.
* 1789 - I New York City, marpokat Kongres AS parjolo marlangsung dot mangobarkon molo Konstitusi AS muloi marlaku.
* 1877 - Emile Berliner pasuoon mikrofon.
* 1877 - Balet Pyotr Ilyich Tchaikovsky, *[[Swan Lake]]* mamuloi debutnia.
* 1881 - *[[A Study in Scarlet]]*, kisah Sherlock Holmes parjolo, imuloi.
* 1904 - Porang Rusia-Jepang: Pasukan Rusia i Korea mundur manuju Manchuria ipaiut sakitar 100.000 pasukan Jepang.
* 1954 - *Rumah Sakit Peter Bent Brigham* i Boston mangumumkon transplantasi ginjal parjolo na marhasil.
* 1961 - Indonesia manobusi sinjato tingon Uni Soviet.
* 1963 - I Paris onam alak iukum mate arani mangkajo mambunu Presiden Charles de Gaulle.
* 1980 - Robert Mugabe manjadi Perdana Menteri sibuk nalomlom parjolo i Zimbabwe.
* 2000, PlayStation 2 resmi iluncurkon i Jepang. Dot manjadi konsol game tarlaku sapanjang maso.

## [[:Category:Tanggal hasorangan 4 Maret|Hasorangan]]
* 1678 - Antonio Vivaldi, komponis musik barok tingon Italia.
* 1862 - Robert Emden, fisikawan dot ahli meteorologi Swiss (w. 1940)
* 1936 - Jim Clark, pambalap F1 Skotlandia
* 1948 - Chris Squire, pamain bas anggota kelompok musik Yes tingon Inggeris.
* 1970 - Nia Dinata, sutradara adaboru Indonesia
* 1970 - Alex Criville, pambalap MotoGP tingon Spanyol.
* 1985 - teuku wisnu, actor
* 1996 - Frieska Anastasia Laksani, anggota grup idola Indonesia JKT48 dot anggi ni Melody Nurramdhani Laksani
* 2000 - Daffa Sulthan Jusfianza, model

## [[:Category:Tanggal maninggal 4 Maret|Meninggal]]
* 1193 – Saladin, Sultan Iraq-Mesir.
* 1238 – Joan dari Inggris, Ratu Skotlandia.
* 1967 - Mohammed Mossadegh, Perdana Menteri Iran.
* 1193 - Salahuddin Ayyubi sada jenderal dot pajuang muslim Kurdi sian Tikrit.

## Ari rayo dot paringotan
* 2003 - Taon Baru Hijriyah 1424.
* 2028 - Idul Fitri (1 Syawal 1449 H)
----

3 Maret - 4 Maret - 5 Maret
7 Februari

7 Februari ima ari pa-38 i kalender Gregorian.

i 7 Februari taon 1946 disima sada porang natarjadi ima tantara ni Indonesia dohot Balanda baen mampartahankon kamerdekaan ni bangso Indonesia.
ALS

**ALS** sangape kapanjanganna ima Antar Lintas Sumatera ipajongjong i Kotanopan, Mandailing Natal, Sumatera Utara, 29 September 1966 ima sada parusahaan jasa *transportasi* *angkutan* alak sian on darat na marasal sian Sumatera Utara. ALS on tarmasuk ma sada nadaona pardalanan bolusonna ima hampir sude luak ni Pulau Sumatera dot Pulau Jawa, sain pe 

## Sumberna
ASEAN

**ASEAN** ima Perhimpunan Bangsa-Bangsa Asia Tenggara (Perbara) sanga lobi tarbonggal dohot pandokna *Association of Southeast Asian Nations* (ASEAN) ima sada organisasi geo-politik dot ekonomi tingon negara-negara i luak Asia Tenggara, na ipajongjong i Bangkok, 8 Agustus 1967 mardasorkon Deklarasi Bangkok ibaen Indonesia, Malaysia, Filipina, Singapura, dot Thailand. Organisasi on martujuan giot maningkatkon pandapotan ni bangsa boti alak na tinggal di bangso i, kamajuan sosial, dot pangembangon kabudayaan negara-negara anggotana, memajuon pardamaean dot stabilitas i tingkat regionalna, dot maningkatkon kasempatan tu mambahas parbedaan i antara anggotana dehot dame.

Sataontang ekonomi pe dor do on kecekkon alai

## Anggota ni negara ASEAN

## Sumberna
Abdrabbuh Mansur Hadi

**Abd Rabbuh Mansur Hadi** (; ) ima sada politikus dot jenderal Yaman. Ia manjabat manjadi Presiden Yaman sian 27 Februari 2012 dot unjung manjadi Wakil Presiden sian 1994 sampe 2012.

## Sumberna
Abdul Haris Nasution

Jenderal Godang TNI (Purn.) **Abdul Haris Nasution** (Sorang i Desa Huta Pungkut Jae, Kecamatan Kotanopan, Kabupaten Mandailing Natal, Sumatera Utara 3 Desember 1918, Jumolo  i Jakarta 6 September taon 2000 i umur 81 taon) ima sada pahlawan nasional Indonesia na tarmasuk sada alak na get ibunu i kajadian Gorakan 30 September, tai na ona ima boru nia Ade Irma Suryani Nasution dot ajudan nia, Lettu Pierre Tendean. pala di kahidupan ni tantara ianggap kalai ia sampai sannari manjadi na jago mambaen strategi  porang gerilya.

Rap Soeharto dot Soedirman, Jenderal Nasution manarimo pangkat kahormatan ima Jenderal Nagodang sangape pula saro indonesia Jenderal Besar na dianugerahkon i tanggal 5 Oktober 1997, Atia ulang taon ABRI.

## Karya na

## Sumberna
Abdurrahman Wahid

Dr.(H.C.) K. H. Abdurrahman Wahid sanga na biaso ipio Gus Dur () ima tokoh ugamo Islam Indonesia dot pamimpin politik na manjadi Presiden Indonesia na paopat tingon taon 1999 sampe 2001.

Abdurrahman Wahid tarpili manjadi presiden na paopat na manggontion B.J Habiebie ima sian sidang istimewa Majelis Permusyawaratan Rakyat taon 1999 . Ima I maso ni peresiden Abburrahman Wahid na marakhir sian siding na istimewa juo MPR ima topatna 23 juli 2001 na satorusna I gontion sian Megawati Soekarno Putri. Gusdur idok kalak juo do na paling managarti manangani parbedaan na adong i alak Indonesiaon na tar lobi parsoalan na maragama boti kayakinan saro maribadat

## Tampilan Nia
Abburrahman Wahid on lahirna I Jombang Jawa Timur ima tanggal 7 September 1940 beliau on ima anak parjolo sian onom marsaudaro, iya pe sian kaluarga na tarhormat juo ma, ompung sian on ayah nia ima K.H. Hasyim Asyari, marupaon ni pandiri Nahdatul Ulama (NU). Samantara ni i ompung sian on adaboru K.H. Bisri Syansuri, ima pangajar pesantren naparjolo na mangajar ikalas ni adaboru. Ayahna K.H. Wahid Hasyim marupaon sada Halak na tarlibat ma ibagasan Geralakan nasionalis dohot manjadi Mantri Agama taon 1949, salangkon umakna ima Ny. Hj. Sholehah ima sada putri pandiri Pondok Pesantren Denayar Jombang.

## Pandidikan
Abburrahman Wahid mamparsiajari ilmu I Jakarta dohot masuk tu SD Kris sabolum pindah tu SD mataram Perwari, ima itaon 1952 ayahnia indaba manjadi Mentri Agama taitong beliau totop do beliau tinggal i Jakarta ima taon 1953 i bulan April ayahnia maninggal dunia ma baen na marlanggar motor na ipanaek beliau.

Itaon 1954 pandidikan ni beliau marlanjut ma tu sikola natartoga parjolo na imaso i iya indape naek kalas, baru nung I umak ni beliau mangirim iya tu Yogyakarta anso patorus pandidikan nai.  

Nungdo lulus sian SMP ima i taon 1957 Abburrahman Wahid muloi ma masuk tu pandidikan muslim I sada pesantren ima I tegalrejo ikota Malang pas I taon 1959 iya pe pindah juo ma tu pesantren Tegalrejo ikota Jombang.

## Na i karejoon

## Sumberna
Abu Hamid Muhammad al-Ghazali

**Abu Hamid Muhammad bin Muhammad al Ghazali ath-Thusi asy-Syafi'i** () ima sada filsuf dot teolog muslim Persia, muda i alak barat ia idokon *Algazel* i abad Partongaan.

Gorar **Abu Hamid** lokot arani ia anak ni namargorar Hamid. Gorar nia **al-Ghazali ath-Thusi** ima gorar nai buat tingon amania na karejo manjadi pamuyu abong ni ambeng dot inganan nia sorang ima Ghazalah i Bandar Thus, Khurasan, Persia (saonnari Iran). Sadangkan gorar **asy-Syafi'i** patidaon molo ia marmazhab Syafi'i. Ia marasal tingon sabagas na marsuada. Amangnia puna angan-angan na ginjang ima giot mambaen anaknia manjadi alak namalim dot saleh. Imam Al-Ghazali ima sada ulama, ahli pikir, ahli filsafat Islam na tarbonggal na bahat mangalehen sumbangan tu parkombangan amajuan ni jolma. Ia unjung maniop jabatan manjadi Naib Kanselor i Madrasah Nizhamiyah, pusat pangajian ginjang i Baghdad. Imam Al-Ghazali maninggal  14 Jumadil Akhir taon 505 Hijriah taon 1111 Masehi i Thus. Mait nia imokomkon i tano hasorangannia.

## Sumberna
Abu Musa al-Asy'ari

**Abu Musa al-Asy'ari** (saro Arab: أبو موسى الأشعري), na margorar asli **Abdullah bin Qais bin Sulaim al-Asy'ari**,ima sala sada sahabat Nabi Muhammad. Abu Musa al-Asy'ari marasal  tingon Yaman, dot masuk Islam i Mokkah dompak so tarjadina Hijrah. Ia dot dua sudaro tobangnia Abu Burdah dot Abu Ruhm, rap 50 alak kaumnia maninggalkon Yaman dot dohot marhijrah tu Habasyah dohot manaek dua kapal. Abu Musa dot kaum pangiutnia sidungi marhijrah tu Madinah dot manopot Nabi Muhammad sidung Partompuran Khaibar i taon 628.

Sidung tarlibat iFathu Makkah i taon 629, Abu Musa manjadi sala sada pamimpin pasukan muslim i Partompuran Authas i taon 630. Dua taon sidungi, Nabi Muhammad mangutus Abu Musa dot Mu'adz bin Jabal tu Yaman giot manjadi pamimpin umat dot manyaburkon ajaran Islam i sodun. Hadits tarbonggal na iriwayatkon ni Abu Burdah, tingon amangnia, tingon ompungnia, mandokon molo Nabi Muhammad martongos tu alai dompak soalai maramgkat : "Pamomo amudo dot ulang ipamaol, lehen obar na jop roa dot ulang baen alak marlojong, Marsioloan dot ulang marbada".

Kaum pangiut Abu Musa (na igorar Al-Asy'ariyyin) iobarkon i hadits manjadi alal-alak na ringgas tolong-manolong dot puna sora na jeges dot tajwid molo mambaca Al-Qur'an. Abu Musa juo puna kalobian on, mambaen Nabi Muhammad sscara khusus unjung mamujiia: "botulma, diho madung ilehen (sora songon) suling tingon suling-suling sabagas Nabi Daud".

## Sumberna
Abu Nuwas

**Abu-Ali Al-Hasan bin Hani Al-Hakami** (756-814), biasona ipio **Abū-awās** sanga **Abū-Nuwās** (Saro Arab:ابونواس), ima sada pujangga Arab. Ia sorang i kota Ahvaz i negeri Persia, dohot daro Arab dot Persia mangalir i sibukna.

Abu Nawas ianggap manjadi salah sada panyair nagodangna sastra Arab klasik ia igambarkon alak na bijaksana sakaligus lawak. Abu Nawas juo unjung ro i  carito Saribu Sada Borngin i salah sada carito ia unjung purak- purak rintik arana ia inda giot manjadi kodi sidung mambege pituah ni amangna dohot manaek batang pisang songon kudo kudo ia juo jotjot i alo raja harun al rasyid sangape dongan-donganna na lain-lain, naparmaraan dot  naso tidak-tidak songon papindahkon istana raja tu bukit, mangunggili raja dot asing-asingnai.

pala i kalangan alak par filsafat manganggap bahso Abu Nawas on tarmasuk najago mangajarkon pamikiran nia anso martarimo tu alak ima pake cara marfikir na ipadonok tu kaji agama arana dimaso ngolu nia na maso alak mulai denggan manandai agama

## Pautan ruar
* The Knitting Circle – Abu Nuwas
* Al-Funu.Org: Abu Nuwas
*Horse, Hawk, and Cheetah: Three Arabic Hunting Poems of Abū Nuwās *Cordite Poetry Review*

## Sumberna
Abu al-Hasan al-Asy'ari

**Abu al-Hasan bin Isma'il al-Asy'ari** (Saro Arab ابو الحسن بن إسماعيل اﻷشعري) (sorang: 873- wafat: 935), ima sada pamikir muslim napajongjong paham Asy'ari.

Gorarnia Abul al-Hasan Ali bin Ismail al-Asy'ari katurunan tingon Abu Musa al-Asy'ari, salah sada parantara i sengketa antara ,Ali bin Abi Thalib dot Mu'awiyah. Al-Asy'ari sorang taon 260 H/873 M dot wafat i taon 324 H/935 M [1] Al-Asy'ari sorang i Basra, tai ampir sude ngolunia i Baghdad. I woktu meneknia ia marguru i sada Mu'tazilah tarbonggal, ima Al-Jubbai, mamparsiajari ajaran-ajaran Muktazilah dot mandalamina. Aliran on ipaiut ia torus sampe marumur 40 taon, dot inda saotik tingon ngolunia ipake tuna mangkarang buku-buku kamuktazilahan. Tai i taon 912 ia mangumumkon kaluar tingon paham Mu'tazilah, dot pajongjong teologi baru na sogot igorar manjadi Asy'ariah.

## Sumberna
Aceh

**Aceh** ima marupahon sada provinsi na adong di Pulo Sumatera, Indonesia. Provinsi on pe marbatasan ma on langsung sian on Provinsi Sumatara Utara

## Pambagian administatif

## Sumberna
Aborsi

**Aborsi** ima sada karejo na mambaen mangela anak na i bagasan ni boltok nia, mantakna bunting dohot ikaluarkonna janin (fetus) sanga embrio dompakso puna sinaloan giot martahan ngolu i luar rahim, mambaen mangakibatkon amateannia. Aborsi na tarjadi sacara spontan idokon juo "aguguran". Aborsi na ibaen sacara sangajo dodas idokon "aborsi induksi" sanga "abortus provokatus". Hata *aborsi* umumna umna ipake i pangartian abortus provokatus. Prosedur sarupo na ibaen sidung janin marpotensi giot mangolu i luar rahim juo idokon dohot "aborsi tahap akhir".

di Indonesaon dot disatiop nagara na adong di duniaon inda patolaon mangaborsi tarlobi baen na adong na lobi sosak ato ponting tu na manyalamatkon umak nai ima so tola aborsi.

## Sumberna
Abraham Lincoln

**Abraham Lincoln** () ima Presiden Amerika Serikat na pa-16, manjabat sian 4 Maret 1861 sampe tarjadi pambunuannia.
Ia mamimpin bangsania kaluar tingon Porang Sudaro Amerika, mampartaonkon parsadaan bangsa, dot mangapuskon hatoban. Tai, atia porang madung maraek abis, ia manjadi presiden AS parjolo na ibunu.Dompak so palantikannia i taon 1860 manjadi presiden parjolo tingon Partai Republik, Lincoln marprofesi manjadi pengacara, anggota legislatif Illinois, anggota DPR Amerika Serikat, dot dua kali bangor i pamilian anggota senat.

Manjadi panontang ni hotobanon, Lincoln mamonangkon pancalonan presiden Amerika Serikat tingon Partai Republik i taon 1860 dot sidungi tarpili msnjadi presiden. Maso pamarentahannia iwarnai dohot kakalahan ni pihak Negara Konfederasi Amerika, na mandukung parhatobanan, i Porang Sudaro Amerika. Ia mangaluarkon dekrit na mamarentahkon pangapusan marhatoban lewat Proclamation of Emancipation i tahun 1863, dan menambahkan Pasal patolu bolas]] ke dalam UUD AS pada taon 1865. on ma sada pamimpin ni amerika na tonar na

## Sumberna
Adaboru

**Adaboru** (simbol ) ima sada tingon dua jenis kelamin ni Halak sadanai ima alaklai. Adaboru on mampunai bontuk namarbeda sian on alaklai, parbedaan na prjolo ima sian on kumis adaboru inda adong on kumis na, baru aladaboru pe inda adong janggut na, nung i  

## Ligin muse
* Alaklai
* Daganak
Adam Malik

**Adam Malik Batubara** () ima mantan Menteri di Indonesia i piga-piga Departemen, antara nalain ia jungada manjabat manjadi Menteri Luar Negeri. Ia juo jungada manjadi Wakil Presiden Indonesia na patolu. Adam Malik itotapkon manjadi sala sada Pahlawan Nasional Indonesia i tanggal 6 November 1998 mardasorkon Keppres Nomor 107/TK/1998. Adam Malik on pe mampunai kabarhasilan ima 

## Sumberna
Adam Smith

**John Adam Smith** (), ima sada filsuf markabangsoan Skotlandia na manjadi *pelopor* ilmu ekonomi modern. Karionia na tarbonggal ima buku *[[The Wealth of Nations|An Inquiry into the Nature and Causes of the Wealth of Nations]]* (ipapondok *The Wealth of Nations*) ima buku parjolo na manggambarkon sejarah parkombangan industri dot parniagaan i Eropa fot dasor-dasor parkombangan pardagangan bebas dot kapitalisme. Adam Smith ima salah sada pelopor sistem ekonomi Kapitalisme. Sistem ekonomi on muloi i abad 18 i Eropa Barat dot i abad 19 muloi tarbonggal i sodun.

*[[Kamakmuran Negara]]* (Wealth of Nations) dot na lumobi menek pangaruhnia *Teori Moral Sentimen*, manjadi titik parmuloan tu sude partahanan sanga kritik sanga bontuk kapitalisme, na tarponting i tulisan Marx dot ekonomi. Arani kapitalisme laissez-faire dodas isangkutkon dohot angingihan naso taratur, adong gorakan baru na manhususkon filosofi moral Smith, dohot fokus marparasaan tu sasadahalak.

## Karya na

## Sumberna
Ade Irma Suryani Nasution

**Ade Irma Suryani Nasution** (sorang 19 Februari 1960, maninggal 6 Oktober 1965) ima boru nagodangna Jenderal Besar Dr. Abdul Harris Nasution. Ade tarbunu i kajadian Gerakan 30 September na marusao get manangkup Jenderal Besar Dr. Abdul Harris Nasution. Ade na marumur 5 taon tartembak atia marusao manjadi tameng ni amangnia. I kajadian on mate juo ajudan Jenderal Besar Dr. Abdul Harris Nasution ima Kapten Anumerta Pierre Andreas Tendean. targan so mate ia sompat i ubatan saonok onom ari dung kajadian panembakan i.

## Sumberna

## References
Aden

**Aden** (saro Arab: عدن [ʿAdan) ima sada kota i Yaman, 170 kilometer timur Bab-el-Mandeb. Aden ima sada pelabuhan alami, ibaen tingon semenanjung gunung marapi dot parjolo sanoli ipake ni Karajaan Awsan kuno antara abad pa-5 SM dot pa-7 SM. Aden puna populasi sakitar 398.399 alak.

Aden on pe ima sian on kota-kota na menek ima mulo tingon Kota palabuhan, kota industri itandai halak juo ima "Little Aden" ima mamake kilang ni miyak na godang doht madinat ash-Sha'b, baru nungi pusat ni kota ni pamarintahan nai ima. Dua kota satelit, Khormaksar dohot Sheikh Othman martibal ma i bariba utara ni kota on sian on luar nai, nungi bandara internasional na martibal juo ma i anatar na dua kota satelit on. Nungi adong Kilang miyak nia ipelabuhan tanker Little Aden ipargunaon halai ma i bari ba sian on "British Petroleum" (sekarang "Beyond Petroleum").     

## Sumberna
Adobe Premiere Pro

**Adobe Primer Pro CC** on ma sada aplikasi software i komputer atau lettop nabisa ipake pature video, aplikasi on bisa ijalaki sangape itabusan tingon on internet saga on parjagalan ni halak. Aplikasi on mandung gogo do pula mambaen mangedit video arana on aplikasi on bisa merubah dohot mambaen video lobi deges dohot lobi marwarna.

Aplikasi on pe mandungok ipake pature video termasukma pature Flim nagodang,aplikasi on pe mandung termasuk aplikasi na cocok ibaen satiop alak na manjadi you tuber naga alak na karejo di dunia media naga jadi di stasiun TV. aplikasi on pe bisa ipake di komputer naga i lettop namandung mamake Inte 6 th Gen or newer CPU-or ADM equivlent, 8 GB RAM, 2 GB GPU VRAM, monitor 1820x800, 1 Gigabit Ethernet (HD only). 

## Parbaruan na
Tiob taon aplikasi on iparbarui alai doon soro lobi deges ibaen na

= Sumberna =
Adolf Hitler

**Adolf Hitler** (; ) ima sada politisi sian on Jerman dot katua Partai Nazi ( (NSDAP); Partai Pekerja Jerman Sosialis Nasional) kelahiran Austria. Ia melanjabat mabjadi Kanselir Jerman sian 1933 sampe 1945 dot diktator Jerman Nazi (margorar Führer und Reichskanzler) muloi taon 1934 sampe 1945. Hitler manjadi tokoh utamo Jerman Nazi, Porang Dunia II i Eropa, dot Holocaust.

Hitler ima veteran Porang Dunia I dohot bahat golar. Ia margabung dohot Partai Parkarejo Jerman (ipajolo NSDAP) i taon 1919, dot manjadi katua NSDAP taon 1921. Taon 1923, ia mambaen kudeta i Munich natarbonggal dohot kajadian Beer Hall Putsch. Kudeta na naso marhasil on marujung dohot ikurungna Hitler. I sel, Hitler manulis memoarnia, *[[Mein Kampf]]* (*Parjuanganku*). Sidung malua taon 1924, Hitler mandapot dukungan rakyat dohot mangecam Parjanjian Versailles dot manjujung Pan-Jermanisme, antisemitisme, dot anti-komunisme lewat pidatonia na karismatik dot propaganda Nazi. Sidung itudu manjadi kanselir i taon 1933, ia manguba Republik Weimar manjadi Reich Patolu, sada kadiktatoran sada partai na idasorkon tu ideologi Nazisme na totalitarian dot otokratik.

Tujuan Hitler ima pajongjong Orde Baru hegemoni Jerman Nazi na absolut i daratan Eropa. Sampe woktu i, kabijakan ruar dot ibagasan negerinia martujuan mandapotkon *[[Lebensraum]]* ("ruang ngolu") tu alak Jermanik. Ia mamarentahkon Jerman ipersinjatoi mulak dot Wehrmacht manginvasi Polandia i bulan September 1939, mambaen mapultakna Porang Dunia II i Eropa. I toru pamarentahan Hitler, i taon 1941 pasukan Jerman dot sekutu Eropania manguasoi ampir sude Eropa dot Afrika Utara. Taon 1943, Jerman angkon mampartaonkon luakna dot mandapot talu namarporang. I ari-ari parpudi porang, atia Porang Berlin tarjadi 1945, Hitler marbagas dot gandak nia naonok, Eva Braun. Tanggal 30 April 1945, urang tingon dua ari dungni, Duana manyingkot anso inda itangkup Angkatan Darat Narara, torus mait nialai itutung.

Kabijakan Hitler na supremasis dot arani hal ras mangakibatkon matena ampir 50 juta alak saonok Porang Dunia II, tarmasuk 6 juta alaj Jahudi dot 5 juta alak "non-Arya" na mamogaskon sistematisna iparentahkon ni Hitler dot dongan-dongannia na donok.

## Sumberna
Aek Bhairab

**Aek Bhairab** Ima Batang Aek Na adong i Distrik Murshidabad, India. Aek on pe na mangalir tingon Aek Gangga. 

## Sumberna
Aek Baru Jae, Batang Natal, Mandailing Natal

**Aek Baru Jae** ima sada huta i Kecamatan Batang Natal Kabupaten Mandailing Natal Sumatera Utara Indonesia
Aek Baru Julu, Batang Natal, Mandailing Natal

**Aek Baru Julu** ima sala sada huta na adong i kecamatan Batang Natal, Kabupaten Mandailing Natal, Provinsi Sumatera Utara, Indonesia.
Aek Garingging, Lingga Bayu, Mandailing Natal

**Aek Garingging** ima sala sada huta na adong i kecamatan Lingga Bayu, kabupaten Mandailing Natal, provinsi Sumatera Utara, Indonesia.
Aek Guo, Batang Natal, Mandailing Natal

**Aek Guo** ima sada huta na adong i kecamatan Batang Natal huta on pe marsidonokan dohot huta, kabupaten Mandailing Natal, provinsi Sumatera Utara, Indonesia.
Aek Holbung, Batang Natal, Mandailing Natal

**Aek Holbung** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.  I dokon Aek Holbung mungkin aek ato paridian nai pasuoi olbung an, ima so i golar kalak disi jadi Aek Olbung
Aek Marian, Lembah Sorik Marapi, Mandailing Natal

**Aek Marian** ima sala sada huta na adong i kecamatan Lembah Sorik Marapi, kabupaten Mandailing Natal, provinsi Sumatera Utara, Indonesia. Di Aek Marian parjolo tubu par marga Rangkuti, ima so idokon kalai i Aek Marian huta ni marga rangkuti
Aek Nabara, Batang Natal, Mandailing Natal

**Aek Nabara** ima sala safa huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.

salain di mandailing natal, i kabupaten Labuhan Batu pe adong doi golar ni kampung aek nabara
Aek Milas Sibanggor

**Aek Milas Sibanggor** sibanggor ima golar ni sada huta hasonangan ima huta on tompatna i pas i pat ni Gunung Sorik Marapi. Sibanggor on adong tolu huta ima Sibanggor Jae, Sibanggor Tonga dohot Sibanggor Julu. sude huta sibanggor on pul do aek milas na menek.

Aek milas on mangandung balerang. Bahat do halak namarroan sian on huta dohot daerah nalain sian Mandailing nungna mangojarkon naget maridi, arana pula maridi di aek milas on bisa mangubati gok jenis panyakit kulit. I tempat on juo adong do ibaen kamar mandi ijia alak na ro bisa manikmati kehagatan aek balerang on dohot juo adong tempat nalainnai, dohot adong juo  tempat marondam piramanuk (telor). salain ipe bisa juo manikmati pemandangan-pemandangan saba dohot bagas ni masyarakat on na songkonon najolo dope (teradisional).

Paridian on pe na ipajongjong ni halak on sakampung mambangun na anso adong paridian nalai isi, salain paridian nai halak luar pe marroan tusi arani pamandangan nai na deges juo ma ima so les gok halak naro tusi.

## Na adong ibagasan ni aek milas nai
Aek milas on pe na kaluar tingon on tano i inda nung na mangoban aek sajo tai pe balerang na tardokon juo pokat

## Mamfaatna
Balerang na mangiut tu aek milas ini bisa ma pamateon bakteri, jamur, na mambaen panyakit ni kudis bangen. Maridi i aek milas on pe bisa doon pamalumkon urab bangen, jadina targok doon halak na ro maridi tu paridian ni aek milas Sibanggor on arana adong juo kasehatan na dapot tingon maridi ison.

## Sumberna
Afrika

**Afrika** ima benua nagodangna patolu i dunia sidung Asia dot Amerika dot padua nabahatna jolma sidung Asia. Dohot bolak luak 30.224.050 km² tarmasuk pulo-pulo na mardonokan, Afrika marampar 20,3% ngon sude total tano Bumi. Dohot 800 juta jolma i 54 negara, benua on ima ganan ni saparpitu populasi dunia.

## Sumberna
Aesan Gede

**Aesan Gede** on ma sada baju adat sian Sumatera Selatan na dor inida ima pas I acara marbagas ima munggah, maurut ni para ahli budaya on namandung isepakati alai ima bahaso artian nai sian Aesan Gede ima hiasan, baru Gede nai na mararti na godangan, Aesan Gede ima baju na godangan.

Aesan Gede marupaon sada paninggalan ni Karajaan ni Sriwijaya napatidaon ka angunangan, kamewahan, sohot ke anggunan. Busana on na lobigok doon warn ana rarana dohot bonang na marwarna sere, namarasal sian tenunan abit songket namarunsur gemerlap dohot keemas an sasuai dohot citra Sriwijaya ima I mason a jolo na itanda ni masyarakat dunia sabagai Swarna Dipa sangape Pulau Sere (Swarna Dipa atau Pulau Emas).

Aesan Gede mandapot pangarus sian kadudukan on luar sangape asing, ona ma hal na I pangaruhi sian letak geografis nai ma Palembang na adong isi Pelabuhan na godang sakaligus tempat ni singgah para pedangang sian luar tarmasuk juo ma sian Jawa, Cina dohot Arab.

Bontik busana Aesan Gede ima I pengantin ni adaboru ima tarbagi muloi on bagian on ginjang ima I ginjang ni ulu, baru badan, tangan, sohot pat, ibagian ni ulu tardiri ma sian on bungo Rampai, Gandik, Gelung Malang, Tebeng Malu, Kesuhan, Kelapa Standan. Satorusna ima ibagaian ni badan muloi on Teratai, Kesuhan, Kelapo Standan. Satorusna ibagian sian tangan golang ulit bahu, gelang Sempuru, Gelang Ulo Betapo, Gelang Gepeng, dohot Cenela anso bagaian ni pat.

Bungo Rampai mampunai bontuk songkonon bungo cempaka na mampunai tangkai dohot tarbaen sian sere, bungo Rampai marisi nilai-nilai religious ima manusia naharus manutup aurat tu lawan jenis nalai naso muhrim nalai ma, Gandik mampunai bontuk songkonon ikat ulu na tarbaen sian abit beludru namawarna narara ima ibagian on ginjang nai I hiyasi ornament Gandik mampunai nilai namarupa katenangan date-ate dohot pikiran, Tebang Malu (ima I bagain ni alak lai dohot bagian ni adaboru) marbontuk bola-bola marwarna warni na irangkai alai ma sian ipasang I samping suping na marmakna manusia nangkon na manjago pambegean nalai.

## Gedang Malam Kesuhan, dohot
Gedang Malam Kesuhan, dohot kelapo standan ima sabagai barikut : Gelung malam ima rambat na igunaon sian mangalehen kesan kerapian mambontuk garis horizontal na malengkung dohot makna bahaso na adaboru I Palembang I ima sosok na anggun dohot mangutamaon kerapian dohot mampunai rasa ketenangan I bagasan manghadapi satiob kasusuahan na ialami iya ma ibagaian pengantin adaboru mampunai motif hias cenna mararti iam sabagai jalan ni kelahiran asal ni hangoluan dohot I anggab sabgai penghormatan dohot penghargaan tu sada adaboru sabgai kahidupan.

## Sumberna
Aek Nangali, Batang Natal, Mandailing Natal

**Aek Nangali** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.

salain di kecamatan batang natal pe adong do aek nangali ato um itanda alak aek ngali ima sada desa na adong di kecamatan panyabungan selatan, Mandailing Natal. ima donok parbatasn antara di Panyabungan Selatan dot Panyabungan barat.
Afrika Selatan

**Republik Afrika Selatan** ima sada negara i Afrika bariba selatan. Afrika Selatan marombarbalok dohot Namibia, Botswana dot Zimbabwe i utara, Mozambik dot Swaziland i timur laut. Sudena negara Lesotho maringanan ibagasan Afrika Selatan.

I maso nasolpu, pamarentahan negara on ikecam arani politik 'apartheid'na tai saomnari Afrika Selatan ima sada negara demokratis dohot alak sibukna nabontar terbesar di benua Afrika. Afrika Selatan juo ima negara dohot marmocom bangso dot puna 11 saro sah. Negara on juo tarbonggal manjadi produsen berlian, sere dot platinum na utamo i dunia.

## Sumberna
Agama

**Agama** ima sada koleksi tarorganisir tingon kapurcayoan, sistem budayo, dot pandangan dunia na manyambungkon jolma dohot tatanan/parentah tingon hangoluan. Bahat agama puna narasi, simbol, dot sejarah naias na imaksudkon giot manjelaskon artian ningolu dot / sanga manorangkon asal usul hangoluan sanga alam semesta. Tingon kayakinan nialai tontang kosmos dot pangalao jolma, alak mandapotkon moralitas, etika, uhum agama sanga pangalahomangolu najoproa. Manurut sadebana parkiraan, adong sakitar 4.200 agama i dunia.

Bahat agama na mungkin madung mangorganisir hangoluan, definisi tontang aha na manjadi namangoloi sanga naipaiut, ganan-ganan naias, dot kitop naias. Praktik agama juo bisa mancakup ritual, khutbah, paringotan sanga mamuji tuhan, dewa sanga dewi, pangorbanan, festival, horja, *trance*, inisiasi, jasa panguburan, pature namarripe, meditasi, doah, musik, seni, tari, masyarakat pature sanga aspek lain tingon kabiasoan nijolma. Agama juo mungkin marisi mitologi.

Hata agama dodas ipake margontian dohot iman, sistem kapurcayoan sanga manombo mangatur karejo; Tai, i hata-hata Émile Durkheim, agama marbeda tingon kayakinan sasada alak ibagasan molo i ima "sada na nyato sosial"  Émile Durkheim juo mandokon molo agama ima sada sistem na marsambung na tardiri tingon kapurcayoan doy praktik na marsangkut dohot hal na ias. Sada jajak pandapot global 2012 malaporkon molo 59% tingon populasi dunia ima maragama, dot 36% inda maragama, tarmasuk 13% na ateis, dohot panurunan 9 persen i kayakinan agama tingon taon 2005. bahatan do adaboru na um kuat maragama pado alaklai . Sadebana alak paiut deba agama sanga deba prinsip-prinsip agama i woktu na sarupo, malua tingon aha sanga inda prinsip-prinsip agama nialai paiut kabiasoan na mamungkinkon tu tarjadi unsur sinkretisme.

## Catatan

## Mandokna
Air Terjun Sipiso piso

**Aek Sampuran Sipiso piso** ima sada topoton ni halak naget marmayam na dong i provinsi sumatra utara. Aek sampuran on ma na termasuk naginjang na di Indonesia adongma lampasna 120 meter. Dungi dapotmaon di desa Tongging, Kecamatan Merek, Kabupaten Karo Sumatra Utara. 

Inganan ni aek sampuran indak dao non danau na godang na di Asia Tenggara, ima Danau Toba. Aek sampuran adong ma lampasna 1300 meter non parmukaan ni laut ima nai ibaen non batang naitoru ni tano ima i plato Karo na mangalir namalewati sada guo ima isudut ni kawah danau Toba, aek na kaluar indak godang dohot indak doras ima namadabu non ginjang 120 meter, on mada namambaen aek sampuran on jeges. Aek Sampuran Sipiso piso tempetna donok non bibir kaldera raksasa Danau Toba na mangalir na manyambungkon dohot Danau Toba on mada namanandaon asal mula ni adong aek sampuran donok non Danau Toba. Goarna piso artina pisau, Harana i aek sampuran on mula ita ligi non nadao bontukna pas songon pisau menek dohot lanjang.

Adong muse namarpandapot asal mulo ni panggoaran ni Aek sampuran Sipiso piso. Goarni Aek Sampuran Sipiso piso donok mei goarna dohot Dolok Sipiso-piso' Dolok Sipiso-piso tempatna indak dao (Sabolah Timur Laut) non Aek Sampuran Sipiso-piso. Salain jeges ni aek sampuran i, Deges ni Aek Sampuran Sipiso piso on ma namanbaen halak tartarik ro tu tempat on giot marmayam.

## Sumberna
Sampuran Efrata

**Sampuran Efrata** nian kampung sosor dolok, kecamatan harian, Kabupaten samosir, provinsi sumatera utara. Halak si mandokon sampuran i efrata songon sampuran efrata. Sampuran na mararti "air terjun"  saru bahasa indonesia. Pananoman efrata pandokon ni halak na marroan targiur maligi kadegesan ni sampuran i. Halak mandokon i  sampuran sosor dolok. Sampuran sosor dolok i di boto halak samosir harana patidaon nian kampung on ima sada ganan ni parmayaman sampuran "air terjun" sian kampung sosor dolok na marganan disabola timur panggururan songon inang ni kota kabupaten samosir 

Kacamatan parsadarian i di lembah daratan ginajang tele na manghadop pusuk buhit.kacamatan harian i  mampuna i bolak ni tempat 560.4km² dot 904- 2.157 i ginjang ni parmukoan ni laut. Kacamatan haorian i marbatasan dohot kampung janji raja (utara) kacamatan suanjur mulo mulo, kacamatan parguruan (barat). Dot gugus bukit barisan (Timur) ngen sensus penduduk i ditaon 2020 etongan ni halak si dikecamatan ima 9.397 halak kabahatan maragama karisten dot katolik na maribukota kacamatan di kampung turpuk sihotang. Salah sada kabiasoan na mandung didalankon ni halak ima 'orja gotilan'.

## Sumberna
Akbar na Godang

**Akbar** (saro urdu Nastaliq: جلال الدین محمد اکبر), saro hindi:जलालुद्दीन मुहम्मद अकबर}}, Hunteria: *Jalāl ud-Dīn Muhammad Akbar*), dodas juo idokon Shahanshah Akbar-e-Azam sanga ***Akbar [[Daftar tokoh dohot gelar na godang|na Godang]]*** () ima Sultan Mogul pa-3. Ia ima katurunan Dinasti Timurid, anak tingon Sultan Humayun dot pompu ni Sultan Mogul Zaheeruddin Muhammad Babur, panguaso na pajongjong dinasti Mugol i India. I ujung pamarentahanna di taon 1605, kesultanan Mugol mancakup sabagian godang bariba utara dot tonga India. Ia paling iargai arani puna pandangan liberal tu sude agama dot kapurcayoan, saonok pamarentahannia seni dot budayo tolap tu untukna ibandingkon dohot naparjolo pado ia.

## Sumberna
Akira Kurosawa

**Akira Kurosawa** (黒澤 明 sanga 黒沢 明 Kurosawa Akira?, sorang i Shinagawa, Tokyo, 23 Maret 1910 – maninggal i Setagaya, Tokyo, 6 September 1998 i umur 88 taon) ima sutradara film Jepang sakaligus produser dot panulis skenario. Sabahat 30 judul film isutradaraia ibagasan karir sapanjang 57 taon i dunia film. Kurosawa sacara luas isanjung manjadi salah sada sutradara paling ponting dot marpangaruh i antara ni pambuat film. I taon 1989, ia mendapot Academy Award Pancapaian Saumur Hidup "tu prestasi sinematik na madung manjadi inspirasi, mamperkayo, manyonangkon, dot manghibur panonton, dot mampagaruhi pambuat film i duniaon." Bope songoni film-film kario Kurosawa lobi tarbonggal i dunia Barat pado-pado i Jepang. Kritikus Jepang sacara palan-palan mananggapi adaptasi kario sastrawan Barat (William Shakespeare, Fyodor Dostoyevsky, Maxim Gorky, dot Evan Hunter) na jotjot ibaen Kurosawa, tai pambaen film nangon Eropa dot Amerika Serikat lobi manghormatiia.

## Pautan ruar
* Akira Kurosawa News and Information

## Sumberna
Aksara

**Aksara** ima sada cara manyuratkon bahasa, di namayuratkon naon ipakema lambang sangape tando sahinggo alak namangidasa mangarti sangape bisa mambacana. Aksara on dipake molo get mangecek ato pasampe obar malaui tulisan na iteraon i karotes bope na di batu, ayu, abit, dohot nalain nai bage. aksara biasona dipake molo giot pasampe obar boti naget manuliskon hata hata na dianggap porlu iraso na manuliskon nai. Dihita alak Mandailingpe adong do aksarana ima nai dokon dohot *surat tulak-tulak.* Surat tulak tulak biasona di suratkon di ulit ni ayu ima naidokon pustaha lak-lak. Selain di ulit ni ayu adong juo namanyuratkonna di bulu.

## Sumberna
Al-Qur'an

**Al-Qur'an** ( ;  **',; Alquran  sacara harfiah aetianna "bacaan"; juo iromanisasion manjadj **Qur'an** sanga **Koran*') ima sada [[kitop naias]] utamo i agama [[Islam]], na umat [[Muslim]] purcaya molo kitop on iturunkon ni [[tuhan i Islam|Tuhan]], (, ima *Allah*) tu [[Muhammad|Nabi Muhammad]]   Kitop on tarbagi i bagasan piga-piga bab (i saro Arab idokon "[[surah]]") dot satiop surahna tarbagi i bagasan piga-piga sajak ([[ayat]])*.* 



Alak Na maragama Islam purcayo muda Al-Qur'an ifirmankon langsung ni Allah tu Nabi Muhammad  lewat [[Malaikat]] [[Jibril]], marangsur-angsur saonok 22 taon, 2 bulan dot 22 hari sanga rata-rata saonok 23 taon, imuloi sian tanggal 17 [[Ramadan]], saat Nabi Muhammad berumur 40 tahun hingga kematiannya di tahun 632. Na maragama Islam mangargai Al-Qur'an manjadi sada mukjizat targodang Nabi Muhammad, manjadi sala sada tando tingon kanabian, dot manjadi untuk tingon sude tongosan naias (wahyu) na iturunkon ni Allah sian Nabi [[Adam]] dot itutup dohot Nabi Muhammad. Hata "Quran" idokon sabahat 70 noli i bagasan Al-Qur'an.

Manurut ahli sejarah sadebana sahabat Nabi Muhammad puna tanggung jawab manuliskon mulak wahyu Allah mardasorkon aha na madung para sahabat apilkon. Sidung Nabi Muhammad wafat, para sahabat dungni manyusun dot manuliskon mulak apilan wahyu nialai. Panyusunan mulak Al-Qur'an on iprakarsai ni Khalifah [[Utsman bin Affan]] anso mambaen sada panyusunan sah na idokon susunan Utsman bin Affan, dohot biasona mampartimbangkon pola dasar Al-Qur'an saonnari.

Al-Qur’an ima manorangkon molo isi ni Al-Qur’an ima sada petunjuk. Manombo juo bisa marisi carito satontang kisah marsejarah, dot manekankon pontingna moral. Al-Qur’an ipake rap dohot *hadis* giot manontuon [[Syari'ah|hukum syari'ah]]. atia mangkarejoon [[sumbayang]], Al-Qur’an ibaca i saro Arab maia. Sadebana pakar Barat mangapresiasi Al-Qur’an manjadi sada kario sastra [[saro Arab]] tardeges i dunia.

Sasadaalak na mangapil isi Al-Qur'an idokon *Al Hafidz*. Sadebana umat Muslim mambacaon Al-Qur’an dohot [[tartil|marlogu]], dot paraturan, na idokon *tajwid*. Atia bulan naias [[Ramadan]], biasona umat Muslim manyingkopi apilan Dot mambaca Al-Qur’an nialai sidung mangkarejoon sumbayang *taraweh*. Anso memahami artian tingon al quran, umat Muslim mamake rujukan na idokon *tafsir''.

## Daftar ni suroh

## Sumberna

## Catatan
Alak

**Alak** sada negara sanga luak bisa i artion manjadi dua:
* Jolma na tinggal i luak on
* Jolma na sacara hukum **marhak** tinggal i luak on. Dohot artianna nalain alak na adong surat sah tinggal isi. Songon kewarganegaraan, tai mamili tinggal i luak nalain.

I sosiologi, Alak ima kumpulan jolma na maringanan i luak geografi dot ruang tartontu.

Masalah-masalah nialak i parsisjari i elmu **[[Demografi]]**. Ragom aspek panaili ni alak iparsiajari i sosiologi, ekonomi, dot geografi. Demografi bahat ipake i pamasaran, na marsangkut donok dohot urusan ekonomi, songon parjagal sampe panabusi na paten.
Alak Mandailing

**Alak Mandailing** ima sada bangso na adong di Asia Tenggara, ingananna ima di Mandailing Natal dohot Tapanuli Selatan, Sumatera Utara; Pasaman dohot Pasaman Barat, Sumatera Barat; Rokan Hulu, Riau dohot di Malaysia.

## Antusanna

**Mandailing** marasal sian hata "Mandala Holing" ima na marujuk tu sada harajaon na adong di Tapanuli Bagian selatan di abad 12. Mandala Holing on tarsurat juo di Surat Tumbaga Holing ( serat tembaga Kalingga). Dungi sadebana sosiolog marpandapot mandailing ibuat tingon Saro Minang ima  *Mande* antusanna *inang* muda *hilang* antusanna *Mago* jadi antusan ni *Mandailing* ima *Inang na Mago*. I luak Mandailing on ma najolo adong inang na mago.

## Parkouman

Naparjolo ro dabo tu mandailing on ima marga Pulungan baru ro namarmarga Lubis Nasution, Rangkuti, Parinduri, Mardia, Daulay, Batubara baru ro busema marga Siregar dohot Dalimunte tingon Angkola dohot marga Tanjung, Chaniago ngon Pesisir.

## Porang Paderi

Dompak maso **Porang Paderi** ima porang ni Alak Minang na giot mangajarkon Islam. Ro mada alai tu luak ni Mandailingon ima so maragama Islam da bahatan Alak Mandailing. Dungni ro busema Bolanda tu Mandailing jadi marporang busema Alak Bolanda on dohot alak Paderion. Dung talu Paderion ima so adong namaragam Karisten dimandailing da tai saotikan maia. Dung monang ma Bolandaon Marmorotan ma alak Mandailing deba, Markeheanma Mangaranto tu Malaysia ima sosengbahat Alak Mandailing di Malaysia. Muda **songoni juo Alak Mandailing** na di Riau.

## Sumberna
Alak Minangkabau

**Alak Minangkabau** ima sada bangso na adong di Indonesia, ingananna ima di Sumatera Barat, baratna Riau, utarana Bengkulu, baratna Aceh, Sumatera Utara, Jambi, dohot Negeri Sembilan, Malaysia..

## Sumberna
Alaklai

**Alaklai** (simbol ) ima sada tingon dua jenis kelamin ni jolma, ima alaklai dot adaboru. Pamakean istilah "Alaklai" i saro Mandailing usus tu jolma; muda tu binatang ipake istilah jantan. salain on Bayo pe sarupo do dot Alaklai.

Tando-tando ni alaklai ima bisa manghasilkon sel gamet ima naidokon dohot sel sperma. Dungi tando nalain ima tumbuh abong di sekitar bibir dohot isang nai (kumis dohot janggut).

salain bayo adong dope istilah ni "alaklai" ima adong namandokon lian, iken dohot ucok.
Alam

**Alam** (i artian bolak puna makna na sarupo dohot **dunia alam**, **dunia fisik**, sanga **dunia materi**) mangacu tu kajadian dunia fisik dot juo hangoluan sacara umum. parbandingan ni alam tarbentang tingon sub-atomik sampe kosmik. na mamparsiajari tontang alam ima bagian godang tingon ilmu parbinotoan. Bope jolma ima bagian tingon alam, karejo ni jolma dodas ipahami manjadi kategori marbeda tingon fenomena alam lainna.

Alam on ima bagian ni hangoluan naisusun ngon sagalo unsur non manusiawi, unsur unsur nai ima tarsongon mataniari, tano, binatang, suan-suanan dohot nalainnai. Sude unsur on saling marhubungan naso bisa disarak harana saling markaitan do sudena, tarsongon suan-suanan mamorluhon mataniari pala giot marfotosintesis, jolma mamorluhon udara pala get mosa songoni juo nalainnai.

## Sumberna
Alam semesta

**Alam semesta** sanga **jagat raya** hata on ipake baen mandokon sude ruang waktu na marputar di ginjang portibi on, dohot energi dot materi na ipunaina i partongaan parjolo abad pa-20. Usao giot mamahami pangartian alam semesta i lingkup on i skala targodang na mamungkinkon, adong i kosmologi, ilmu parbinotoan na markembang tingon fisika dot astronomi. so um momo mangarti aha na adong di sude hangoluan on ima na idokon Alam Semsta

## Sumberna
Alame

**Alame** ima sada panganon khas Mandailing na ibaen sian gulo bargot, topung sipulut, topung tarigu dohot santan ni harambir na dipamasak sampe mangontal. Alame biaso juo do di dibaen halak nalain goar na dodol Mandailing. Alak na pamasak alame bahat biasona pas di bulan puaso so adong panganon waktu di ari rayo Idul Fitri. di Panyabungan adong do disi na biaso mamasak alame, bahkan alame on madung dibaen halai  sada karejo di kampung i ambaen manjalahi epeng. dung i alame on inda di mandailing sajo, harana alame on madung tombus ma digadis sampe tu malaysia.

cara pamasakna:

# Parjolo-jolo campur topung sipulut, topung tarigu, gulo bargot, santan nacaer, ibaen sirana sotik ipamasakma sampe tarkontal
# Dung agak mangontal itamba busema sakali nai santan dohot gulo pasir, igaor sajoma sampe masak onokna hira-hira 3,5 jom.
# Tandona namasak alame nai warna nai nida lomlom marmiak
# Dung masak ipasmasuk ma tu bagasan nibaul baul

## Sumberna
^ Dodol Made In Panyabungan Tembus Pasar MalaysiaAntaranews.com diakses 13 oktober 2015
Alan Turing

**Alan Mathison Turing** (sorang 23 Juni 1912 maninggal 7 Juni 1954 i umur 41 taon) i Maide Vale, London, Inggris, ia ima sada paneliti matematika dot komputer, dot pahlawan porang Inggris.

Ia ima sada sian paneliti-peneliti komputer modern digital parjolo. Salain i ia ima alak parjolo na marpikir mamake komputer tu bahat kaporluan. Ia mandokon molo komputer bisa mandalankon bahat program. Ia juo mangalen ide satontang masin Turing, masin na bisa mandalankon satumpuk parentah. Turing juo na mancetuskon tes Turing. Gorarnia ibaen ibaen manjadi Panghargaan Turing.

I taon 1936, ia malanjutkon sikola tu Universitas Princeton i Amerika Serikat sidungi mulak tu Inggeris i taon 1938. I sadun, ia muloi karejo sacara rahasia manjadi tenaga paruh waktu tu Departemen Kriptoanalisis Inggris, Kode Pamarentah dot Sikola Cypher. I woktu tarjadi Porang Dunia II, ia mambuat karejo pol woktu i kantor pusatnia, Bletchley Park.

I son ia mamainkon peran ponting i menguraion pesan na ienkripsi ni masin enigma Jerman, na manyadioon data intelijen ponting tu sekutu. Ia mamimpin sada tim na marancang sada masin na didikon manjadi ''bombe'' na marhasil mangartion sandi pesan Jerman. Sian woktu ii, ia manjadi tokoh targorar dot tar rumo i Bletchley.

## Sumberna
Albert Einstein

**Albert Einstein** (/ˈaɪnstaɪn/; saro Jerman: [ˈalbɛɐ̯t ˈaɪnʃtaɪn] ; sorang i Ulm, Karajaan Württemberg, Kakaisaran Jerman, 14 Maret 1879 – maninggal i Princeton, New Jersey, Amerika Serikat, 18 April 1955 i umur 76 taon) ima sada ilmuwan fisika teoretis na ipandang luas manjadi ilmuwan targodang i abad pa-20. Ia mandokon teori relativitas dot juo bahat manyumbang tu pangombangan mekanika kuantum, mekanika statistika, dot kosmologi.: Ia ianugrahi Panghargaan Nobel i Fisika taon 1921 arani penjelasannia tontang efek fotolistrik dot "pangabdiannia i Fisika Teoretis".

arani ben pistar nia, dimaso poso nia alak manganggap narintik do i baen na inda masuk tu roa nia alak nabahat sanga aha naiparkarejoon dot naibaen nia i

## Pautan ruar
* Einstein's Personal Correspondence: Religion, Politics, The Holocaust, and Philosophy Shapell Manuscript Foundation
* FBI file on Albert Einstein
* Einstein and his love of music, Physics World
* Albert Einstein on NobelPrize.org

## Sumberna
Albrecht Dürer

**Albrecht Dürer** (didokon [ˈalbʀɛçt ˈdyʀɐ]) (lahir 21 Mei 1471 – maninggal 6 April 1528 i umur 56 tahun)  ima sada pelukis, pangukir dot ahli matematikaJerman.
Ia lahir dot maninggal i Nuremberg, Jerman.
Albrecht Dürer tarbonggal manjadi salah sada pambuat cetakan najolo nagodangna, dohot Rembrandt dot Goya.

## Pranala luar
* Links to online museum images of all of Dürer's prints — see section B (nb: Not all Public Domain)
* Albrecht Durer in the "History of Art"
* http://www.ibiblio.org/wm/paint/auth/durer/
* Alternative Albrecht Durer
* Works by Albrecht Dürer at Museumsportal Schleswig-Holstein
* Albrecht Dürer: ''Vier Bücher von menschlicher Proportion'' (Nuremberg, 1528). Selected pages scanned from the original work. Historical Anatomies on the Web. US National Library of Medicine.
* ''De Symmetria... and Underweysung der Messung'' 1538, from Rare Book Room.

## Sumberna